title: Antón García Abril
text: Antón García Abril (19 de mayo de 1933 de Teruel, Aragón - 17 de marzo de 2021 en Madrit, Espanya) estió un compositor aragonés, con quantos premios recibitos mientres a suya carrera musical. A suya actividat como compositor ye prou important en o mundo d'o cine espanyol, con quantas bandas sonoras ta cintas, encara que tamién en o mundo d'o teatro, a mas a mas ye l'autor d'a musica de l'himno d'Aragón.
  
  D'entre as suyas composicions ta cintas, se'n puet destacar de bell unas, como Muchachas de azul (1957, Pedro Lazaga), Franco, ese hombre (1964, José Luis Sáenz de Heredia), La ciudad no es para mí (1965, Pedro Lazaga), Sor Citroën (1967, Pedro Lazaga), El turismo es un gran invento (1968, Pedro Lazaga), Vente a Alemania, Pepe (1971, Pedro Lazaga), u Los santos inocentes (1984, Mario Camus).
  
  Pensionato por a Deputación Provincial de Teruel, fació a suya formación musical en primeras en Valencia y dimpués en Madrit, perfeccionando os suyos estudeos en Siena y Roma (Italia). Dende 1957 estió profesor auxiliar en o Conservatorio de Madrit, estando-ne catedratico dende 1971.
  
  Premiato con o Premio Simón d'Honor de 2015 otorgato por l'Academia d'o Cine Aragonés por a suya contribución ta ra industria cinematografica.
  
  Vinclos externos 
    Antón García Abril en a Gran Enciclopedia Aragonesa.
    Antón García Abril en IMDb.
  
  Compositors d'Aragón
  Compositors de bandas sonoras d'Aragón
  Doctors honoris causa por a Universidat Complutense de Madrit
  Muertos en Madrit
  Naixius de Teruel
  Premio Simón d'Honor
  1933 (naixencias)
  2021 (muertes)